ทริปยิ้มแฉ่ง หมาก-มิว พาเที่ยวสุดฟินอินพม่าใน อกเกือบหักแอบรักคุณสามี
มาแล้วกับฉากที่หลายคนรอคอย เมื่อพระนาง หมาก-ปริญ กับ มิว-นิษฐา ต้องแปลงโฉมเป็นหนุ่มสาวชาวพม่า ในละคร อกเกือบหักแอบรักคุณสามี ซึ่งตลอดการถ่ายทำ 6 วัน 6 คืน เดินทางตะลอนไปถึง 3 เมือง ย่างกุ้ง อินเล และพุกาม แม้เบื้องหลังเป็นการทำงานสุดทรหด แต่ผู้จัด แอน ทองประสม และ ผกก. อำไพพร จิตต์ไม่งง ก็ทำให้กลายเป็นทริปกระชับรักสุดโรแมนติกของ พี่เธียร และ น้องเมย ชนิดไม่เกรงใจแฟนตัวจริงที่บ้านเขาสองคนเล้ย>> อ่านเรื่องย่อนิยายทุกเรื่อง คลิกที่นี่ <<โดยเป็นตอนที่ เมย (มิว) กับ เธียร (หมาก) และเพื่อนๆไปทำงานที่ทวาย ความสัมพันธ์ของทั้งคู่ค่อยๆดีขึ้น และเมื่อ เมย ชวน พี่เธียร ไปไหว้พระและเที่ยวด้วยกันในวันหยุด โดย เมย พา เธียร ไปไหว้พระหลายที่อย่างมีความสุข ฉากฟินๆที่พม่าครั้งนี้ตะลอนไปถ่ายทำที่วัดและสถานที่สวยงามหลายแห่ง ทั้งเจดีย์ชเวดากอง บัลลูนที่พุกาม ล่องเรือที่ทะเลสาบ อินเล โดย หมาก มิว นุ่งผ้าถุงและโสร่งทาแป้งทานาคา เรียกว่าสวย หล่อ ตามแบบฉบับคนพม่าเป๊ะ ทุกวันต้องตื่นมาแต่งหน้าตี 3 และแพ็กกระเป๋าเตรียมขึ้นเครื่องบิน ย้ายเมืองแทบทุกวัน ซึ่งบรรยากาศความสวยงาม ความน่ารักของผู้คนในพม่า ยิ่งเสริมให้เคมีทริปกระชับรักของ พี่เธียร และ น้องเมย ดูฟินขึ้นหลายเท่า แต่ในความฟิน หมาก มิว และทีมงานต้องสู้กับความร้อนแรงของแดดสุดพลัง ถึงบอกว่าเบื้องหลังนั้นสุดทรหดลุยกันทุกรูปแบบทั้งขึ้นรถ ลงเรือ ขี่มอเตอร์ไซค์ เตรียมตะลอนทัวร์ไปกับทริปยิ้มแฉ่ง ฟินๆอินพม่าได้ในคืนวันจันทร์-อังคารนี้ 20.20 น. ทางช่อง 3.
มาแล้วกับฉากที่หลายคนรอคอย เมื่อพระนาง หมาก-ปริญ กับ มิว-นิษฐา ต้องแปลงโฉมเป็นหนุ่มสาวชาวพม่า ในละคร อกเกือบหักแอบรักคุณสามี ซึ่งตลอดการถ่ายทำ 6 วัน 6 คืน เดินทางตะลอนไปถึง 3 เมือง 
อกเกือบหักแอบรักคุณสามี,นิยาย,หมาก ปริญ,มิว นิษฐา,ถ่ายละครที่พม่า,ฉากหวาน,เบื้องหลังละคร,ดารา